Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 161

4. Specifikus üzenetek A civil szféra esetében is az általános üzenetek — különösen a KS központi üzenete, amely a lehetõségeket, a felkészülést és a jövõt hangsúlyozza — adják a kommunikáció keretét. A civil szférán belül azonban meg kell különböztetni az ágazati civil szervezeteket, amelyek egy-egy körülhatárolt szakma, ágazat vagy kérdéskör területén fejtenek ki tevékenységet. Az ágazati civil szervezetek számára a KS-nek minél kevesebb általános, s minél több konkrét és célzott szakmai üzenetet, információt kell közvetítenie. Az EU-kommunikáció e területén a szakmaspecifikus, a célcsoportokat megcélzó üzeneteknek kell meghatározóvá válnia. Emiatt egyre inkább szükségessé válik a szaktárcák és állami intézmények bevonása a civil szervezetekkel való partneri együttmûködésbe. Minden érintett szaktárcának, kormányzati szervnek fel kell vállalnia a szakterületén tevékenykedõ ágazati civil szervezetek felé irányuló EU-kommunikáció feladatait. Ugyanakkor az ágazati civil szervezeteket — hasonlóan a gazdaság szereplõihez — elsõsorban az õket érintõ specifikus tartalmak, szakmai információk érdeklik. 2002/151/II. szám Így, õket megcélozva elsõsorban nem a szó szoros értelmében vett üzeneteket kell küldeni, hanem rendszeres, szakszerû, céltudatos információs-, támogató-, szervezõtevékenység és partnerségi intézményrendszer szükséges, a KS azon központi üzenetére támaszkodva, amely az információk elérhetõségét hangsúlyozza. Emellett az EU-portálon is elérhetõvé kell tenni az ágazati civil szervezetek számára fontos információkat (esettanulmányokat, gyakran feltett kérdésekre a válaszokat, partnerszervezetek információit, EU-dokumentumokat stb.). A civil szervezetek számára a következõ üzenetek tudatosítására van szükség: — „A csatlakozás új lehetõségeket ad a civil szektornak.” A csatlakozás eddig ismeretlen tudás-lehetõségeket, új forrásokat, kapcsolatokat, hálózatokat jelent a civil társadalom szereplõinek, a helyi társadalomnak és a társadalom egészének. E lehetõséget azonban csak a felkészültek tudják kihasználni. — „Az EU-pályázati információk elérhetõek.” Az EU-s és a hazai támogatásokra megalapozott és jól kidolgozott projekttervekkel kell pályázni, és emellett saját erõforrásokat is fel kell mutatnia (társfinanszírozás). Tehát itt is azt az üzenetet kell hangsúlyozni, hogy a pályázatok csupán lehetõséget kínálnak, amellyel a szektornak, az országnak tudnia kell élni. — „Lépni kell, aktivitásra és tanulásra van szükség.” A megnyíló pályázati és egyéb lehetõségeket csak azok a szervezetek tudják kihasználni, amelyek aktívan keresik a pályázati információkat és az uniós kapcsolatokat. El kell sajátítani a pályázatírás mûvészetét. — „A civil szervezetek a Kormány partnerei a felkészülési folyamatban.” A csatlakozásra való felkészülés nem kizárólag az állam feladata, ezért ebben a civil szervezetekre is jelentõs szerep hárul. A kormányzat partnerként kezeli és folyamatos párbeszédet tart fenn a civil szervezetekkel, mert csak így lehet sikeres a felkészülési és alkalmazkodási folyamat. Az ágazati civil szervezetek esetében specifikus tartalmak elérhetõvé tételére van szükség. Ezek a minisztériumok és a vonatkozó civil szervezetek által közösen kidolgozandó tartalmak fõ témánként mutatják be az adott ágazatra vonatkozó speciális feltételeket. Az ágazati civil szervezetek legyenek tisztában azzal, hogy pontosan mire kell felkészülnie az ágazatnak a csatlakozásig, majd azt követõen; ismerniük kell a szakmai információkat és az EU-béli civil partnerlehetõségeket.

Source: https://magyarkozlony.hu/hivatalos-lapok/ad3d046a7a1920d31fefb18efd1e7bf0f610c090/dokumentumok/b383966a57b224a06442fb919435dcddce9556a4/letoltes